Publication: Magyar Közlöny
Issue: MK-2004-19 (Year: 2004, Number: 19)
Era: 2004-2010
Section: — szerepel a felnõttképzésrõl szóló 2001. évi CI. törvény (a továbbiakban Fktv.) 8. §-ában meghatározott felnõttképzést folytató intézmények nyilvántartásában, és a
Paragraph Index: 696

b) Tartalmi követelmények Vizsgaszervezési jogot csak azon jogi személyiséggel rendelkezõ intézmények, egyéni vállalkozók szerezhetnek, akiknek a megpályázott szakképzés tekintetében tapasztalatuk van, és rendelkeznek a szakmai vizsga lebonyolításához szükséges feltételekkel. A pályázatnak tartalmi szempontból az erre vonatkozó, alábbi információkat kell tartalmaznia: — a megszervezett, valamint a folyó képzések adatokon alapuló bemutatása, feltüntetve az infrastrukturális, tárgyi, személyi és terepintézményi feltételeket, — a képzõhely által alkalmazott minõségbiztosítási rendszer leírását, — a szakmai vizsga szervezésével kapcsolatos eddigi, illetve tervezett tevékenység feltételeinek ismertetését, a pályázati adatlapon megadott szempontok alapján, — a pályázatban szereplõ szakképzés(ek) és régió kiválasztásának szakmai indokait. III. A pályázati eljárás rendje, az elbírálás értékelési szempontjai és módszere A pályázatot az 1. számú mellékletként szereplõ adatlapon 4 példányban a csatolandó mellékletekkel az Egészségügyi, Szociális és Családügyi Minisztérium Családi és Szociális Ellátások Fõosztályára kell postai úton benyújtani. (1054 Budapest, Akadémia u. 3.) Amennyiben a pályázó a vizsgaszervezési tevékenységét több statisztikai régió területén is el kívánja látni, mindegyik régió vonatkozásában külön pályázatot kell benyújtania. Ebben az esetben a közhiteles mellékleteket csak az egyik pályázathoz kell csatolni. A többi pályázathoz a mellékletek fénymásolatban is csatolhatók, azonban a pályázaton fel kell tüntetni, hogy mely régióra benyújtott pályázathoz csatolta a közhiteles mellékleteket. A pályázó bírálati díjat köteles fizetni, amelynek összege — pályázatonként — 26 000 Ft, azaz huszonhatezer forint. A bírálati díjat a Nemzeti Család- és Szociálpolitikai Intézet Magyar Államkincstárnál vezetett 10032000- 00283841-00000000 számú számlájára kell befizetni. A befizetési csekken vagy az átutalás közlemény rovatában fel kell tüntetni a rendeltetésének célját: „vizsgaszervezési jog”. A pályázat benyújtásának határideje 2004. április 30., amelyet a postai dátumbélyegzõ igazol. A határidõ után postára adott pályázatok nem kerülnek elbírálásra. A pályázattal elnyerhetõ vizsgaszervezési jogosultság idõtartama: — azon pályázók esetén, akik a pályázat benyújtásának idõpontjáig teljesítették, vagy 2005. december 31-ig teljesítik a Fktv. szerinti intézményi akkreditáció feltételeit,

Source: https://magyarkozlony.hu/hivatalos-lapok/f28e0cdd7ec0f1b6488e956c7012f5465c743b09/dokumentumok/1b15eefbbdfd31eb0a2e10d6373075dc3f42e3e5/letoltes